CELEX: 32019D0301(01)
Language: fi
Date: 2019-02-22 00:00:00
Title: Komission täytäntöönpanopäätös, annettu 22 päivänä helmikuuta 2019, Euroopan parlamentin ja neuvoston asetuksen (EU) N:o 1308/2013 105 artiklassa tarkoitetun, erään viinialan nimityksen eritelmän muutoksen hyväksymistä koskevan hakemuksen julkaisemisesta Euroopan unionin virallisessa lehdessä (Contea di Sclafani (SAN))

1.3.2019   
               
               
                  FI
               
               
                  Euroopan unionin virallinen lehti
               
               
                  C 76/3
               
            
         KOMISSION TÄYTÄNTÖÖNPANOPÄÄTÖS,
         annettu 22 päivänä helmikuuta 2019,
         Euroopan parlamentin ja neuvoston asetuksen (EU) N:o 1308/2013 105 artiklassa tarkoitetun, erään viinialan nimityksen eritelmän muutoksen hyväksymistä koskevan hakemuksen julkaisemisesta Euroopan unionin virallisessa lehdessä
         
         (Contea di Sclafani (SAN))
         (2019/C 76/04)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 97 artiklan 3 kohdan,
         sekä katsoo seuraavaa:
         
                     (1)
                  
                  
                     Italia on asetuksen (EU) N:o 1308/2013 105 artiklan mukaisesti toimittanut hakemuksen nimityksen ”Contea di Sclafani” eritelmän muutoksen hyväksymisestä. Yksi muutoksista on nimen ”Contea di Sclafani” muuttaminen muotoon ”Contea di Sclafani” / ”Valledolmo–Contea di Sclafani”.
                  
               
                     (2)
                  
                  
                     Komissio on tutkinut kyseisen hakemuksen ja todennut, että asetuksen (EU) N:o 1308/2013 93–96 artiklassa, 97 artiklan 1 kohdassa sekä 100, 101 ja 102 artiklassa säädetyt edellytykset täyttyvät.
                  
               
                     (3)
                  
                  
                     Jotta vastaväitteitä voitaisiin esittää asetuksen (EU) N:o 1308/2013 98 artiklan mukaisesti, Euroopan unionin virallisessa lehdessä olisi julkaistava nimityksen ”Contea di Sclafani” eritelmän muutoksen hyväksymistä koskeva hakemus,
                  
               ON PÄÄTTÄNYT SEURAAVAA:
         
            Ainoa artikla
            Asetuksen (EU) N:o 1308/2013 105 artiklan mukainen nimityksen ”Contea di Sclafani” (SAN) eritelmän muutoksen hyväksymistä koskeva hakemus on tämän päätöksen liitteessä.
            Asetuksen (EU) N:o 1308/2013 98 artiklan mukaisesti tämän päätöksen julkaiseminen Euroopan unionin virallisessa lehdessä antaa oikeuden vastustaa tämän artiklan ensimmäisessä kohdassa tarkoitettua eritelmän muutosta kahden kuukauden kuluessa päätöksen julkaisupäivästä.
         
         
            Tehty Brysselissä 22 päivänä helmikuuta 2019.
            
               
                  Komission puolesta
               
               Phil HOGAN
               
                  Komission jäsen
               
            
         
         
            (1)  EUVL L 347, 20.12.2013, s. 671.
      
      
         
            LIITE
            
               ”CONTEA DI SCLAFANI”
            
            
               PDO-IT-A0775-AM04
            
            
               Hakemuksen jättöpäivä: 21.12.2016
            
            TUOTE-ERITELMÄÄN TEHTÄVÄÄ MUUTOSTA KOSKEVA HAKEMUS
            1.   Muutokseen sovellettavat säännöt
            
            Asetuksen (EU) N:o 1308/2013 105 artikla – Muu kuin vähäinen muutos
            2.   Muutoksen kuvaus ja perustelut
            
            2.1   Nimitykseen (a) ja tuote-eritelmään/yhtenäiseen asiakirjaan (b) tehtävä muutos
            
            
                        a)
                     
                     
                        Nimitykseen tehtävä muutos: Nykyiseen nimitykseen ”Contea di Sclafani” on lisätty viittaus Valledolmon kuntaan. Tällöin nimenä voi olla ”Contea di Sclafani” tai ”Valledolmo-Contea di Sclafani”.
                        Nimitystä on muutettu siten, että korostetaan yhteyttä kyseiseen alueeseen eli EU:n lainsäädännön (asetuksen (EU) N:o 1308/2013 93 artiklan 1 kohdan a alakohta) mukaisesti määriteltyyn maantieteelliseen alueeseen. Valledolmon nimeen viitataan jo nykyisellään moneen otteeseen tuote-eritelmän 9 artiklassa, jossa kuvataan maantieteellistä yhteyttä. Kyseinen Palermon maakuntaan kuuluva kunta sijaitsee keskellä määriteltyä maantieteellistä aluetta, ja se on mainittu nykyaikaisissa kartoissa. Kunnan nimen lisääminen helpottaa tuotantoalueen tarkan sijainnin määrittämisessä.
                     
                  
                        b)
                     
                     
                        Hyväksyttyjen viinityyppien luetteloa on karsittu 21:stä 6:een siten, että se sisältää ainoastaan Bianco- ja Rosso-tyypit sekä kummankin viinityypin Vendemmia Tardiva- (myöhäinen sadonkorjuu) ja Riserva-merkityt viinit.
                        Sisilian rekisteröity alkuperänimitys (DOC (SAN)) kattaa laajan joukon alueellisia rypälelajikkeita, mukaan lukien useita Contea di Sclafanin (DOC (SAN)) eritelmän sisältämiä lajikkeita. Vaikka kyseessä ovat perinteiset lajikkeet, ei niitä voida pitää ainoastaan tiukasti rajatulle alueelle kuuluvina. Tarkoituksena onkin edistää kyseisten DOC (SAN) -viinien erityisyyttä antamalla ainoastaan viinien, joiden tuotannossa käytetään määriteltyä maantieteellistä aluetta parhaiten edustavia rypälelajikkeita, säilyttää DOC (SAN) -merkintänsä. Tästä syystä myös viineihin, joiden tuotannossa käytetään sellaisia kotoperäisiä lajikkeita, jotka olivat ennestäänkin mukana valkoviinien, punaviinien ja yhdestä lajikkeesta valmistettavien eli lajikeviinien valmistuksessa käytettävissä rypälelajikkeiden yhdistelmissä, viitataan tästedes yleisesti valko- tai punaviineinä, jotta voidaan korostaa nimitystä ja yhteyttä kyseiseen viininviljelyalueeseen.
                     
                  2.2   Tuote-eritelmän 2 artikla – rypälelajikkeiden yhdistelmät
            
            Tämä muutos vaikuttaa tuote-eritelmän 2 artiklaan ja siihen liittyvään yhtenäisen asiakirjan osioon 7 ”Pääasialliset viininvalmistuksessa käytettävät rypälelajikkeet”. Viinien luonnehdinta ja laadun kehittäminen helpottuu, kun kotoperäisten rypälelajikkeiden prosenttiosuuksia kasvatetaan. Tällaisia rypälelajikkeita ovat esimerkiksi valkoviinin tuotannossa käytettävät Catarratto-rypäleet ja punaviinin tuotannossa käytettävät Perricone- ja Nero d’Avola -rypäleet, joista jo valmistetaan lajikeviinejä. Rypälelajikkeiden yhdistelmiä on rajoitettu, jotta voidaan pitäytyä ainoastaan sellaisissa viinityypeissä, jotka ilmentävät näiden DOC (SAN) -viinien erityispiirteitä.
            
                        a)
                     
                     
                        Valkoviinien lajikeyhdistelmistä on poistettu Insolia- ja Grecanico-lajikkeet ja Riserva-merkintä on lisätty. Valkoviineissä ainoastaan Catarratto-rypälelajikkeen käyttö on yhä sallittua, sillä kyseinen lajike soveltuu alueella viljeltäväksi erityisen hyvin ja paremmin kuin mikään muu lajike. Sen osuuden perusraaka-aineista on oltava ainakin 95 prosenttia.
                     
                  
                        b)
                     
                     
                        Tuote-eritelmässä määriteltyjä prosenttiosuuksia on muutettu punaviinin valmistuksessa käytettävien rypälelajikkeiden osalta ja Vendemmia Tardiva -merkintä on lisätty. Punaviineissä sallitaan ainoastaan perinteiset Perricone- ja Nero d’Avola -rypälelajikkeet, joko yksinään käytettynä tai missä tahansa suhteessa yhdistettynä. Muita lajikkeita ei saa lisätä.
                     
                  
                        c)
                     
                     
                        Valko- ja punaviinin tuotannossa ei saa käyttää mitään muita lajikkeita, vaikka ne olisivat Sisilian alueella hyväksyttyjä. Tällä korkeiden kukkuloiden alueella lähes kaikki paikalliset tuottajat viljelevät viinitarhoissaan edellä mainittuja lajikkeita. Niistä saadaan viinejä, jotka erottuvat alueen muissa osissa tuotetuista viineistä omaleimaisilla aistinvaraisilla ominaisuuksillaan, kuten maantieteellisen yhteyden kuvauksesta käy ilmi.
                     
                  
                        d)
                     
                     
                        Roseeviinit ja tuote-eritelmän ulkopuolelle jätetyistä lajikkeista valmistetut lajikeviinit on poistettu.
                     
                  2.3   Tuote-eritelmän 3 artikla – tuotantoalue
            
            Tämä muutos vaikuttaa tuote-eritelmän 3 artiklaan ja siihen liittyvään yhtenäisen asiakirjan osioon 6 ”Rajattu alue”.
            Tuote-eritelmän 3 artiklan sisältämään tuotantoalueen kuvaukseen on tehty ainoastaan muodollisia muutoksia ja Montemaggioren kunnan nimi on korjattu (aiemmin se oli virheellisesti Montemmagiore).
            2.4   Tuote-eritelmän 4 artikla – viininviljelystandardit
            
            Tämä muutos ei vaikuta yhtenäiseen asiakirjaan vaan ainoastaan tuote-eritelmään.
            
                        a)
                     
                     
                        Viittauksesta ajanjaksoon, jolloin hätäkastelu sallitaan, on poistettu ilmaus ”viimeistään kypsymisen alkuvaiheessa”.
                        Poistettu ilmaus oli selvästi ristiriitainen, sillä hätäkastelu on tarpeen ensisijaisesti kesän lopussa ja usein rypäleiden kypsymisen jälkeen.
                     
                  
                        b)
                     
                     
                        Enimmäistuotostaulukosta on poistettu tuote-eritelmästä pois jätetyt lajikkeet ja siihen on lisätty punaviinin Vendemmia Tardiva -merkintä ja valkoviinin Riserva-merkintä.
                        Tilavuusprosentteina ilmoitettu luonnollinen vähimmäisalkoholipitoisuus on nostettu 11 prosentista 12 prosenttiin punaviinin osalta ja 10,5 prosentista 11,5 prosenttiin valkoviinin osalta.
                        Samaiseen taulukkoon on lisätty valkoviinin Vendemmia Tardiva -merkintä ja punaviinin Riserva-merkintä, jotka kumpikin sisällytettiin tuote-eritelmän 5 artiklaan.
                        Jotta voitaisiin antaa parempi yleiskuva, laatuparametrit (rypäleiden enimmäistuotos hehtaaria kohden ja luonnollinen vähimmäisalkoholipitoisuus) on sisällytetty yhteen taulukkoon tuote-eritelmän 4 artiklassa, kun ne aiemmin lueteltiin myös 5 artiklassa.
                        Rypäleiden luonnollisen vähimmäisalkoholipitoisuuden (sokeripitoisuus) korottamisen pitäisi parantaa kyseisen viinin laatua ja lisätä entisestään DOC (SAN) -viinien omaleimaisuutta.
                     
                  2.5   Tuote-eritelmän 5 artikla – viininviljelystandardit
            
            Tämä muutos ei vaikuta yhtenäiseen asiakirjaan vaan ainoastaan tuote-eritelmään.
            Siihen on tehty muodollisia muutoksia, esimerkiksi lisätty uusien viinityyppien viininviljelystandardit sekä poistettu tuote-eritelmästä pois jätettyjen viinityyppien standardit ja tuote-eritelmän muissa artikloissa esitetyt standardit.
            Nämä muutokset ovat tarpeen, jotta artikla olisi yhdenmukainen sitä edeltävien artiklojen säännösten kanssa.
            (Kappale 9) Väkevöintimenetelmien käyttö on kielletty Vendemmia Tardiva -tyypin viinien (1 luokan viinit) valmistuksessa, jotta viinien laatuerot tulisivat paremmin ilmi.
            2.6   Tuote-eritelmän 6 artikla – kulutushetken ominaispiirteet
            
            Tämä muutos vaikuttaa tuote-eritelmään ja aihetta käsittelevään yhtenäisen asiakirjan osioon 4 ”Viinien kuvaus”.
            
                        a)
                     
                     
                        Viinityyppejä, kuten pois jätettyjen rypälelajikkeiden viinejä, on poistettu ja jäljellä olevia tyyppejä määritelty uudelleen.
                        Poistettujen viinityyppien ominaisuuksien luonnehdinta on poistettu, Bianco Riservan, Rosso Vendemmia Tardivan ja muiden lisättyjen viinityyppien kuvaukset on lisätty ja ennestään mukana olevien viinityyppien kuvauksia on tarkistettu kemiallisten, fysikaalisten ja aistinvaraisten ominaisuuksien kuvausten tarkentamiseksi.
                     
                  
                        b)
                     
                     
                        Artiklasta, joka koskee ministeriön valtaa antaa päätöksiä kokonaishappopitoisuuden ja sokerittoman uutoksen vähimmäispitoisuuden muuttamisesta, on poistettu kolmas kappale.
                        Tuote-eritelmän muuttamisen yhteydessä päätettiin samalla poistaa 6 artiklan viimeinen kappale, sillä se ei enää ole EU:n säännösten mukainen siltä osin kuin on kyse muutoksista, jotka edellyttävät yhtenäisen asiakirjan muuttamista.
                     
                  
                        c)
                     
                     
                        Mahdollisiin aromeihin on lisätty puuaromit, joita syntyy, kun viiniä säilytetään puusäiliöissä. Lisäys oli tarpeellinen, sillä tuottajat varastoivat ja kypsyttävät viiniä usein puusäiliöissä.
                     
                  2.7   Tuote-eritelmän 7 artikla – merkinnät
            
            Tämä muutos ei vaikuta yhtenäiseen asiakirjaan vaan ainoastaan tuote-eritelmään.
            Tämä tuote-eritelmän artikla on korvattu kokonaan uudella tekstillä ja sitä seuraavat artiklat on numeroitu uudelleen.
            Tuote-eritelmään kuuluvat kulutushetken ominaispiirteet kuvaillaan nyt kaikkien viinityyppien osalta tuote-eritelmän 6 artiklassa ja 7 artiklassa puolestaan kuvaillaan tuotteiden nimityksiä ja esillepanoa koskevat säännöt.
            
                        a)
                     
                     
                        Mahdollisuus käyttää muita viinitarhaan viittaavia topografisia merkintöjä on lisätty.
                        Italian lain N:o 238/2016 31 artiklan 10 alakohdan ja asetuksen (EU) N:o 1308/2013 120 artiklan 1 kohdan g alakohdan mukainen viittaus viinitilaan voi helpottaa viinin luonnehdintaa, jos etiketissä on kerrottu viinin olevan kokonaisuudessaan peräisin tietyltä viinitilalta.
                     
                  
                        b)
                     
                     
                        Contea di Sclafani- ja Valledolmo–Contea di Sclafani -viinien (DOC (SAN)) etiketeissä tai esillepanossa voidaan mainita laajempana maantieteellisenä alueena Sisilia.
                        Italian lain N:o 238/2016 ja asetuksen (EU) N:o 1308/2013 120 artiklan 1 kohdan g alakohdan mukaisesti viittaaminen Sisiliaan laajempana maantieteellisenä alueena antaa mahdollisuuden kertoa kuluttajalle lisätietoja kyseisen DOC (SAN) -alueen maantieteellisestä sijainnista.
                     
                  
                        c)
                     
                     
                        Viittaukset poistettuihin viinityyppeihin ja säännöksiin sallituista säiliöistä on poistettu.
                        Sallittuja säiliöitä koskevat säännökset sisältyvät nyt tuote-eritelmän 8 artiklaan ”Pakkaukset”.
                     
                  2.8   Tuote-eritelmän 8 artikla – pakkaukset
            
            Tämä muutos vaikuttaa tuote-eritelmään ja aihetta käsittelevään yhtenäisen asiakirjan osioon 9 ”Olennaiset lisäedellytykset”.
            Tuote-eritelmässä todetaan, että kaikkien kansallisten ja EU:n sääntöjen mukaisten viinien pakkauksiksi hyväksytään ainoastaan lasipullot. Lisäksi on täsmennetty, että nyt, kun kuohuviini ei enää sisälly eritelmään, ainoastaan reunallisten luonnonkorkista tehtyjen korkkien käyttö sallitaan. T-mallisen korkin käyttö sallitaan Vendemmia Tardiva -merkityissä viinityypeissä.
            Nimen saa yhdistää markkinoilla olevissa viineissä ainoastaan lasipulloihin pakattuihin viineihin, jotka on valikoitu tuote-eritelmässä määriteltyjen korkealuokkaisten ominaisuuksien ja teknisten parametrien perusteella.
            2.9   Tuote-eritelmän 9 artikla – yhteys alueeseen
            
            Tämä muutos vaikuttaa tuote-eritelmään ja aihetta käsittelevään yhtenäisen asiakirjan osioon 8 ”Yhteyden/yhteyksien kuvaus”.
            Tuote-eritelmän 9 artiklaa on päivitetty siten, että siinä viitataan DOC (SAN) -viinien uusiin nimiin ”Contea di Sclafani” tai ”Valledolmo-Contea di Sclafani”.
            Lisäksi 9 artiklan A) ja C) kohdista, joissa kuvaillaan yhteyttä maantieteelliseen alueeseen, on poistettu viittaukset lajiketyyppeihin ja viiniluokkiin, jotka eivät sisälly päivitettyyn tuote-eritelmään (kuohuviini ja laatukuohuviini).
            Nämä tuote-eritelmän muutokset on sisällytetty aihetta käsittelevään yhteisen asiakirjan osioon 8, joka koskee maantieteellisen yhteyden kuvausta.
            Tämän muutoksen syynä on DOC (SAN) -merkinnän muuttaminen siten, että nimeen on lisätty määritellyn maantieteellisen alueen keskellä sijaitsevan Valledolmon kunnan nimi.
            Tällä muutoksella pyritään yhdistämään nimi selvemmin kyseiseen maantieteelliseen alueeseen ja siellä tuotettuun viiniin.
            Lisäksi kun eräät tuotetyypit- ja luokat poistettiin tuote-eritelmästä, sen 9 artiklassa voitiin paremmin kuvailla jäljellä olevien ja aluetta parhaiten edustavista rypälelajikkeista (Catarratto, Perricone ja Nero d’Avola) tuotettujen viinien yhteyttä maantieteelliseen alueeseen.
            Erityisesti korostettiin luonnollisten ja ihmisen toiminnasta aiheutuvien tekijöiden vuorovaikutusta sekä sellaisia viinin laatuominaisuuksia ja erityispiirteitä, jotka johtuvat ennen kaikkea maantieteellisestä ympäristöstä.
            YHTENÄINEN ASIAKIRJA
            1.   Rekisteröitävä nimi / rekisteröitävät nimet
            
            Contea di Sclafani
            Valledolmo-Contea di Sclafani
            2.   Maantieteellisen merkinnän tyyppi
            
            SAN – suojattu alkuperänimitys
            3.   Rypäletuotteiden luokat
            
            
                     
                        1.
                     
                     
                        Viini
                     
                  4.   Viinin/viinien kuvaus
            
            
               ”Contea di Sclafani” tai ”Valledolmo-Contea di Sclafani” Rosso
            
            Väri: syvyydeltään vaihteleva rubiininpunainen, jossa toisinaan häivähdys violettia
            Aromi: hienostunut, omaleimainen, hedelmäinen ja joskus mausteinen
            Maku: kuiva, tasapainoinen, ryhdikäs
            Kokonaisalkoholipitoisuus vähintään (til-%): 12 prosenttia.
            Sokeriton uutos vähintään: 23 g/l
            Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.
            Yleiset analyyttiset ominaisuudet
            
                        Kokonaisalkoholipitoisuus enintään (til-%):
                     
                     
                         
                     
                  
                        Kokonaisalkoholipitoisuus vähintään (til-%):
                     
                     
                         
                     
                  
                        Vähimmäishappopitoisuus:
                     
                     
                        4,5  g/l viinihappona ilmaistuna
                     
                  
                        Haihtuvien happojen pitoisuus enintään (milliekvivalenttia/litra):
                     
                     
                         
                     
                  
                        Kokonaisrikkidioksidipitoisuus enintään (milligrammaa/litra):
                     
                     
                         
                     
                  
               ”Contea di Sclafani” tai ”Valledolmo-Contea di Sclafani” Rosso Riserva
            
            Väri: syvä rubiininpunainen, joka vaihtuu granaatinpunaiseksi sitä mukaa, kun viini ikääntyy
            Aromi: voimakas, hedelmäinen, toisinaan mausteinen
            Maku: kuiva, omaleimainen, ryhdikäs
            Kokonaisalkoholipitoisuus vähintään (til-%): 12,5 prosenttia
            Sokeriton uutos vähintään: 24 g/l
            Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.
            Yleiset analyyttiset ominaisuudet
            
                        Kokonaisalkoholipitoisuus enintään (til-%):
                     
                     
                         
                     
                  
                        Kokonaisalkoholipitoisuus vähintään (til-%):
                     
                     
                         
                     
                  
                        Vähimmäishappopitoisuus:
                     
                     
                        4,5  g/l viinihappona ilmaistuna
                     
                  
                        Haihtuvien happojen pitoisuus enintään (milliekvivalenttia/litra):
                     
                     
                         
                     
                  
                        Kokonaisrikkidioksidipitoisuus enintään (milligrammaa/litra):
                     
                     
                         
                     
                  
               ”Contea di Sclafani” tai ”Valledolmo-Contea di Sclafani” Rosso Vendemmia Tardiva
            
            Väri: syvä rubiininpunainen, joka vaihtuu granaatinpunaiseksi sitä mukaa, kun viini ikääntyy
            Aromi: omaleimainen, pitkäkestoinen, hienostunut
            Maku: vaihtelee kuivasta makeaan, omaleimainen, tasapainoinen
            Kokonaisalkoholipitoisuus vähintään (til-%): 13 prosenttia
            Sokeriton uutos vähintään: 28 g/l
            Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.
            Yleiset analyyttiset ominaisuudet
            
                        Kokonaisalkoholipitoisuus enintään (til-%):
                     
                     
                         
                     
                  
                        Kokonaisalkoholipitoisuus vähintään (til-%):
                     
                     
                        11
                     
                  
                        Vähimmäishappopitoisuus:
                     
                     
                        4 g/l viinihappona ilmaistuna
                     
                  
                        Haihtuvien happojen pitoisuus enintään (milliekvivalenttia/litra):
                     
                     
                         
                     
                  
                        Kokonaisrikkidioksidipitoisuus enintään (milligrammaa/litra):
                     
                     
                         
                     
                  
               ”Contea di Sclafani” tai ”Valledolmo-Contea di Sclafani” Bianco
            
            Väri: syvyydeltään vaihteleva oljenkeltainen, jossa toisinaan häivähdys vaaleanvihreää
            Aromi: hienostunut, omaleimainen, pitkäkestoinen
            Maku: kuiva, tasapainoinen, aromikas
            Kokonaisalkoholipitoisuus vähintään (til-%): 11,5 prosenttia
            Sokeriton uutos vähintään: 17 g/l
            Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.
            Yleiset analyyttiset ominaisuudet
            
                        Kokonaisalkoholipitoisuus enintään (til-%):
                     
                     
                         
                     
                  
                        Kokonaisalkoholipitoisuus vähintään (til-%):
                     
                     
                         
                     
                  
                        Vähimmäishappopitoisuus:
                     
                     
                        4,5  g/l viinihappona ilmaistuna
                     
                  
                        Haihtuvien happojen pitoisuus enintään (milliekvivalenttia/litra):
                     
                     
                         
                     
                  
                        Kokonaisrikkidioksidipitoisuus enintään (milligrammaa/litra):
                     
                     
                         
                     
                  
               ”Contea di Sclafani” tai ”Valledolmo-Contea di Sclafani” Bianco Riserva
            
            Väri: syvyydeltään vaihteleva oljenkeltainen, jossa toisinaan häivähdys vaaleanvihreää
            Aromi: miellyttävä, hienostunut, tyylikäs
            Maku: tasapainoinen, omaleimainen, aromikas
            Kokonaisalkoholipitoisuus vähintään (til-%): 12 prosenttia
            Vähimmäishappopitoisuus: 4,5 g/l
            Sokeriton uutos vähintään: 20 g/l
            Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.
            Yleiset analyyttiset ominaisuudet
            
                        Kokonaisalkoholipitoisuus enintään (til-%):
                     
                     
                         
                     
                  
                        Kokonaisalkoholipitoisuus vähintään (til-%):
                     
                     
                         
                     
                  
                        Vähimmäishappopitoisuus:
                     
                     
                        4,5  g/l viinihappona ilmaistuna
                     
                  
                        Haihtuvien happojen pitoisuus enintään (milliekvivalenttia/litra):
                     
                     
                         
                     
                  
                        Kokonaisrikkidioksidipitoisuus enintään (milligrammaa/litra):
                     
                     
                         
                     
                  
               ”Contea di Sclafani” tai ”Valledolmo-Contea di Sclafani” Bianco Vendemmia Tardiva
            
            Väri: vaihtelee oljenkeltaisesta kullankeltaiseen
            Aromi: omaleimainen, pitkäkestoinen
            Maku: vaihtelee kuivasta makeaan, omaleimainen, tasapainoinen
            Kokonaisalkoholipitoisuus vähintään (til-%): 13 prosenttia
            Sokeriton uutos vähintään: 26 g/l
            Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.
            Yleiset analyyttiset ominaisuudet
            
                        Kokonaisalkoholipitoisuus enintään (til-%):
                     
                     
                         
                     
                  
                        Kokonaisalkoholipitoisuus vähintään (til-%):
                     
                     
                        11
                     
                  
                        Vähimmäishappopitoisuus:
                     
                     
                        4 g/l viinihappona ilmaistuna
                     
                  
                        Haihtuvien happojen pitoisuus enintään (milliekvivalenttia/litra):
                     
                     
                         
                     
                  
                        Kokonaisrikkidioksidipitoisuus enintään (milligrammaa/litra):
                     
                     
                         
                     
                  5.   Viininvalmistusmenetelmät
            
            a.   
                  Olennaiset viininvalmistusmenetelmät
               
            
            b.   
                  Enimmäistuotokset
               
            
            
               ”Contea di Sclafani” tai ”Valledolmo-Contea di Sclafani” Rosso, myös Rosso Riserva
            
            10 000 kg rypäleitä/ha
            
               ”Contea di Sclafani” tai ”Valledolmo-Contea di Sclafani” Rosso, myös Rosso Riserva
            
            70 hehtolitraa hehtaaria kohden
            
               ”Contea di Sclafani” tai ”Valledolmo-Contea di Sclafani” Bianco, myös Bianco Riserva
            
            12 000 kg rypäleitä/ha
            
               ”Contea di Sclafani” tai ”Valledolmo-Contea di Sclafani” Bianco, myös Bianco Riserva
            
            84 hehtolitraa hehtaaria kohden
            
               ”Contea di Sclafani” tai ”Valledolmo-Contea di Sclafani” Rosso ja Bianco Vendemmia Tardiva
            
            8 000 kg rypäleitä/ha
            
               ”Contea di Sclafani” tai ”Valledolmo-Contea di Sclafani” Rosso ja Bianco Vendemmia Tardiva
            
            48 hehtolitraa hehtaaria kohden
            6.   Rajattu alue
            
            Tuotantoalue sijaitsee Sisilian alueella, ja se kattaa Palermon maakunnassa kokonaisuudessaan Valledolmon, Caltavuturon, Alian ja Sclafani Bagnin kuntien alueet sekä osan Petralia Sottanan, Castellana Siculan, Castronovo di Sicilian, Cerdan, Aliminusan, Montemaggiore Belsiton ja Polizzi Generosan alueista. Caltanissettan maakunnassa tuotantoalueeseen kuuluu kokonaisuudessaan Vallelunga Pratamenon ja Villalban alueet sekä Agrigenton maakunnassa osa Cammaratan kunnan alueesta. Alueen rajat on määritelty seuraavasti:
            Raja alkaa kansallisen tien nro 120 merkiltä 14 + 800 km ja jatkuu kyseisen tien myötäisesti Cerdan ja Aliminusan risteykseen asti, missä on maantien nro 7 0 + 000 km -merkki. Siitä se jatkuu maantien nro 7 myötäisesti sen 17 + 750 km -merkille asti ja siitä edelleen Alian kunnan rajan myötäisesti kohti länttä Castronuovo di Sicilian kunnan rajalle asti. Siitä raja jatkuu kyseisen kunnan rajan mukaisesti lounaaseen kansallisen tien nro 189 risteykseen, jossa on 4 + 700 km -merkki. Raja jatkuu tämän kansallisen tien myötäisesti 14 + 600 km -merkille asti ja siitä edelleen Platani-joen vartta etelään Vallone Crasto Venturoon asti, mistä se etenee laakson myötäisesti kaakkoon maantien nro 39 risteykseen (entinen Soria–Casalicchion yksityistie) 5 + 900 km -merkin kohdalle. Raja jatkuu tämän tien myötäisesti maantien nro 25 (Tumarrano–Mussomeli) risteyksessä olevalle 0 + 000 km -merkille ja siitä edelleen maantien nro 25 myötäisesti 9 kilometriä etelään Cammaratan kunnan rajalle saakka. Tätä rajaa seurataan itään Villalban kunnan rajalle saakka, mistä jatketaan kyseisen rajan myötäisesti itään Petralia Sottanan kunnan rajalle asti. Raja jatkuu tämän rajan myötäisesti ensin itään ja sitten luoteeseen, kunnes saavutaan maantielle nro 72 Portella dell’Infernon kohdalle. Raja jatkuu tämän tien myötäisesti 2,7 kilometriä kohti pohjoista, missä se yhtyy jälleen Petralia Sottanan kunnan rajaan ja jatkaa sen myötäisesti pohjoiseen Vallone San Giorgion kunnan rajalle asti. Siitä se jatkuu laakson myötäisesti koilliseen, kunnes tullaan kansallisen tien nro 120 48 + 200 km -merkille. Siitä raja etenee kansallisen tien nro 120 myötäisesti 48 + 400 km -merkille asti, missä se yhtyy Polizzi Generosan rajaan, jota se seuraa koilliseen San Filippo -joelle saakka. Siitä raja jatkuu joen myötäisesti edelleen koilliseen päin ja yhtyy Caltavuturon kunnan rajaan. Raja kulkee tämän rajan myötäisesti koilliseen Sclafani Bagnin kunnan rajalle asti ja siitä sen myötäisesti Cerdan kunnan rajalle asti. Siitä raja jatkuu koilliseen kunnes tullaan kansallisen tien nro 120 risteykseen 14 + 800 km -merkin kohdalle.
            7.   Pääasialliset viininvalmistuksessa käytettävät rypälelajikkeet
            
            
                         
                     
                     
                        Catarratto bianco lucido B.
                     
                  
                         
                     
                     
                        Catarratto bianco comune B.
                     
                  
                         
                     
                     
                        Perricone N.
                     
                  
                         
                     
                     
                        Nero d’Avola N., synonyymi Calabrese N.:lle
                     
                  8.   Yhteyden/yhteyksien kuvaus
            
            
               ”Contea di Sclafani” tai ”Valledolmo-Contea di Sclafani”
            
            Yhteys määriteltyyn maantieteelliseen alueeseen käy ilmi ympäristötekijöiden (kukkulainen alue, maaperän rakenne, lämpimänlauhkea ilmasto, lämpötilan vaihtelut), pitkien perinteiden (ensimmäiset maininnat viininviljelystä ovat noin vuodelta 1300, ja 1570-luvun aikoihin Valle dell’Olmon läänin alueelle istutettiin hehtaareittain viinitarhoja), inhimillisten tekijöiden (rypälelajikkeet, viiniköynnöksen kasvatusmenetelmät ja perinteiset viljelyjärjestelmät) ja alueen viininjalostusmenetelmien välisestä vuorovaikutuksesta. Alueella käyttöön vakiintuneiden viininjalostusmenetelmien ansiosta tuote-eritelmän kattamat viinityypit saavat niihin olennaisesti kuuluvat erityispiirteet.
            Erityisesti alueen keskimääräinen korkeus (noin 600 metriä merenpinnan yläpuolella) ja maaperä, joka koostuu hieman hiekkapitoisesta savimaasta ja hieman savipitoisesta hiekkamaasta, tarkoittavat, että tuotantoalueen maaperä ei ole koskaan liian kosteaa, hapanta tai emäksistä. Nämä ominaisuudet vaikuttavat viinituotteiden määrään ja ennen kaikkea laatuun.
            Tällaiset olosuhteet ovat ihanteelliset kotoperäisille punaisille Perricone- ja Nero d’Avola -rypälelajikkeille, joista tuotetaan hyvin omaleimaista kuohumatonta punaviiniä, jossa on kukkaisia ja mausteisia aromeja ja jonka tanniinisuus mahdollistaa viinin pitkänkin kypsyttämisen ja tekee viinistä hienostunutta ja pitkäikäistä (näillä viineillä on Riserva-merkintä). Olosuhteet ovat yhtä lailla ihanteelliset kotoperäiselle valkoiselle Catarratto-rypälelajikkeelle, joka on erottamaton osa viininviljelyperinnettä Sisiliassa ja etenkin Valle d’Olmo–Contea di Sclafanissa. Siellä valkoviiniä valmistetaan ainoastaan Catarratto-rypäleistä, ja viinit ovat ominaisuuksiltaan ainutlaatuisia ja selvästi muista erottuvia. Korkean polyfenolipitoisuutensa ja ihanteellisen happamuutensa ansiosta tämä valkoviini soveltuu vanhentamiseen, ja sen voi siis merkitä Riservaksi.
            Rypäleiden korjuuaika on syyskuun puolivälistä lokakuun loppuun. Rypäleet kypsyvät noin 20 päivää myöhemmin kuin muilla Sisilian viiniviljelyalueilla, mikä antaa tämän alueen rypäleille juuri sopivan tasapainon happoisuuden ja sokeripitoisuuden välillä. Myöhäinen kypsyminen paitsi määrittää lopputuotetta myös mahdollistaa sen, että sadonkorjuuseen asti rypäleet saavat kypsyä rauhassa kesän pahimman paahteen ulottumattomissa. Siksi niiden analyysiarvot ovat tasapainoiset, eli happoisuutta on sopivasti eikä sokeria ole liikaa.
            Erityispiirteidensä ansiosta Nero d’Avola- ja Perricone-rypälelajikkeista tuotetut viinit sopivat hyvin yhteen paitsi sisilialaisen ruoan myös muiden maiden ruokien ja juomatottumusten kanssa. Tämä auttaa parantamaan niiden tunnettuutta. Catarratto-rypälelajikkeesta tehty viini puolestaan sopii hyvin yhteen minkä tahansa kalaruoan kanssa, oli kyse sitten välimerellisistä tai aasialaisista resepteistä.
            Varsinkin hyvinä viinivuosina sekä punaisten että valkoisten rypälelajikkeiden on tavattu antaa kasvaa pitkään, lähes lokakuun loppuun asti, jotta ne olisivat poimittaessa erittäin kypsiä. Tällöin niistä voi tehdä Vendemmia Tardiva -merkittyjä viinejä.
            9.   Olennaiset lisäedellytykset
            
            
               
                  Pakkaus
               
            
            
               Oikeudellinen kehys:
            
            Kansallinen ja EU:n lainsäädäntö
            
               Lisäedellytyksen tyyppi:
            
            Kaikkien kansallisten ja EU:n sääntöjen mukaisten viinien pakkauksiksi hyväksytään ainoastaan lasipullot. Ainoastaan reunallisten luonnonkorkista tehtyjen korkkien käyttö sallitaan nyt, kun kuohuviini ei enää sisälly tuote-eritelmään. T-mallisen korkin käyttö sallitaan Vendemmia Tardiva -merkityissä viinityypeissä.
            
               Edellytyksen kuvaus:
            
            Nimen saa yhdistää markkinoilla olevissa viineissä ainoastaan lasipulloihin pakattuihin viineihin, jotka on valikoitu tuote-eritelmässä määriteltyjen korkealuokkaisten ominaisuuksien ja teknisten parametrien perusteella.
            
               Linkki eritelmään
            
            https://www.politicheagricole.it/flex/cm/pages/ServeBLOB.php/L/IT/IDPagina/12905